PAGE  

[image: image1.jpg]



ประกาศองค์การบริหารส่วนตำบลพิหารแดง
เรื่อง  นโยบายไม่รับของขวัญ (No Gift Policy)
********************


ตามมติคณะรัฐมนตรีเมื่อวันที่ ๘  ธันวาคม ๒๕๖๓       ได้เห็นชอบแผนการปฏิรูปประเทศด้าน
การป้องกันและปราบปรามการทุจริตและประพฤติมิชอบ(ฉบับปรับปรุง)       โดยกำหนดให้มีการขับเคลื่อน เพื่อ
ดำเนินกิจกรรมปฏิรูปที่สำคัญ(Big Rock) กิจกรรมปฏิรูปที่ ๔  พัฒนาระบบราชการไทยให้โปร่งใสไร้ผลประโยชน์

ซึ่งเป้าหมาย ที่ ๑ ข้อ ๑.๑ “ ให้หน่วยงานของรัฐทุกหน่วยงานประกาศตนเป็นหน่วยงานที่เจ้าหน้าที่ของรัฐทุกคน
ไม่รับของขวัญและของกำนัลทุกชนิดจากการปฏิบัติหน้าที่ (No Gift Policy) ” นั้น


ในการนี้ เพื่อขับเคลื่อนกิจกรรมการปฏิรูปตามแผนการปฏิรูปประเทศข้างต้น  สร้างความโปร่งใส
ภายในหน่วยงาน  สร้างค่านิยมในการปฏิบัติหน้าที่   และพึ่งปฏิบัติให้เป็นวัฒนธรรมสุจริตขององค์การบริหารส่วน
ตำบลพิหารแดง  จึงประกาศนโยบายให้ผู้บริหาร พนักงานส่วนตำบล  และบุคลากรในสังกัดทุกคนไม่รับของขวัญและของกำนัลทุกชนิดจากการปฏิบัติหน้าที่ (No Gift Policy) ทุกวาระเทศกาลและโอกาสพิเศษต่างๆ เว้นแต่กรณีจำเป็นไม่อาจหลีกเลี่ยงได้ ต้องปฏิบัติตามหลักเกณฑ์การรับของขวัญและของกำนัล และประโยชน์อื่นใดตามระเบียบสำนักนายกรัฐมนตรีว่าด้วยการให้หรือการรับของขวัญของเจ้าหน้าที่ของรัฐ พ.ศ.๒๕๔๔ ประกอบกับประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์การรับทรัพย์สินหรือประโยชน์อื่นใดโดยธรรมจรรยาของเจ้าพนักงานของรัฐ พ.ศ.๒๕๖๓ 


จึงประกาศมาเพื่อทราบโดยทั่วกัน และให้ผู้บริหาร พนักงานส่วนตำบลและบุคลากรในสังกัดทุกคนถือปฏิบัติตามนโยบายอย่างเคร่งครัด






 ประกาศ  ณ  วันที่    ๑   เมษายน   พ.ศ.  ๒๕๖๕

     (นายกิตติณัฏฐ์  ศรีวัตงามสอาด)

